മസാജ് പാര്ലറിന്റെ മറവില് അനാശാസ്യം: രണ്ടുപേര് അറസ്റ്റില് കോഴിക്കോട്: മസാജ് പാര്ലറിന്റെ മറവില് അനാശാസ്യ പ്രവര്ത്തനം നടത്തിയ രണ്ടുപേര് അറസ്റ്റില്. സ്ഥാപനത്തിന്റെ മാനേജര് വയനാട് മാനന്തവാടി സ്വദേശി പി.എസ്. വിഷ്ണു21, കസ്റ്റമറായി എത്തിയ മലപ്പുറം സ്വദേശി മെഹ്റൂഫ്34 എന്നിവരെയാണ് മെഡിക്കല് കോളജ് പോലീസ് റെയ്ഡ് നടത്തി അറസ്റ്റ് ചെയ്തത്. ഇവിടെയുണ്ടായിരുന്ന മൂന്നു സ്ത്രീകളെ രക്ഷപ്പെടുത്തി ഷെല്ട്ടര് ഹോമിലേക്കു മാറ്റി.കോര്പ്പറേഷന്റെ അനുമതിയില്ലാതെയാണ് കുതിരവട്ടത്ത് നാച്വറല് വെല്നെസ് സ്പാ ആന്ഡ് ബ്യൂട്ടി ക്ലിനിക് എന്ന സ്ഥാപനം പ്രവര്ത്തിച്ചിരുന്നത്. വയനാട് സ്വദേശി ക്രിസ്റ്റി, തൃശൂര് സ്വദേശി ഫിലിപ്പ്, ആലുവ സ്വദേശി ജെയ്ക് ജോസ് എന്നിവരുടെ ഉടമസ്ഥതയിലുള്ള സ്ഥാപനം നേരത്തെ അധികൃതര് അടപ്പിച്ചിരുന്നു. ഓണ്ലൈനിലൂടെയാണ് ഇവര് കസ്റ്റമര്മാരെ കണ്ടെത്തിയിരുന്നത്. ഓണ്ലൈനില് മസാജ് സെന്ററുകള് തിരയുന്നവരുടെ നമ്ബറുകള് ശേഖരിച്ച് ഫോണില് തിരികെ വിളിക്കുന്നതായിരുന്നു രീതി. സംസ്ഥാനത്തിന്റെ പലയിടങ്ങളില്നിന്ന് എത്തിക്കുന്ന സ്ത്രീകളെ ഉപയോഗിച്ച് ലൈംഗിക വൈകൃതങ്ങളായിരുന്നു നടത്തിയത്. വൈദ്യപരിശോധനയ്ക്കുശേഷം പ്രതികളെ കോടതിയില് ഹാജരാക്കി. അനുമതിയില്ലാതെ സ്ഥാപനം നടത്തിയതിന് ഉടമകള്ക്കെതിരേയും കേസെടുത്തു. മെഡിക്കല് കോളജ് സി.ഐ. ബെന്നി ലാലു, എസ്.ഐമാരായ വി.വി ദീപ്തി, കെ. സുരേഷ് കുമാര്, പി.കെ. ജ്യോതി, പോലീസുകാരായ വിനോദ്കുമാര്, റജീഷ്, ജിതിന്, അതുല്, ജംഷീന എന്നിവരുടെ നേതൃത്വത്തിലായിരുന്നു റെയ്ഡ്.